Agallas (filme)

Agallas é un filme español de 2009 dirixido por Samuel Martín Mateos e Andrés Luque Pérez. Está protagonizado por Hugo Silva e Carmelo Gómez.

Estreouse en galego o 12 de marzo de 2015 na TVG.

 Sinopse 
Sebastián, un delincuente acabado de saír do cárcere, decide buscar emprego nunha pequena empresa de Galicia, “Isolina, Productos del Mar”, da cal se di que o seu xefe, Regueira, é traficante. Faise amigo dun encargado, Raúl, e consegue que o contraten.

 Personaxes 
 Hugo Silva como Sebas
 Carmelo Gómez como Regueira
 Celso Bugallo como Raúl
 Carlos Sante como Antonio
 Mabel Rivera como tía Elvira
 Xavier Estévez como Couto
 Rula Blanco como Isolina
 Tomás Lijó como Manu
 Pepo Suevos como Domingo
 Alfonso Agra como Severo
 Yoíma Valdés como Rosa

 Produción 
O filme foi rodado en localizacións de Galicia entre agosto e setembro de 2008.

 Galardóns e nomeamentos 
En 2010, Arturo Vaquero foi nomeado ao Premio Goya á mellor canción orixinal por "Agallas vs escamas", composto para o filme.

 Premios Mestre Mateo 
Na 8ª edición dos Premios Mestre Mateo estivo nomeado a oito premios, entre eles mellor filme, mellor actor secundario e mellor música orixinal, mais finalmente non gañou ningún dos galardóns.
 Ano  Categoría  Receptor  Resultado8ª ediciónMellor filmeSamuel Martín Mateos e Andrés Luque PérezNomeadosMellor actor secundarioCelso BugalloNomeadoMellor dirección de produciónCarlos AmoedoNomeadoMellor dirección artísticaMarta VillarNomeadaMellor montaxeGuillermo RepresaNomeadoMellor música orixinalXavier Font e Arturo VaqueroNomeadosMellor sonDavid Machado, Diego Staub e J.L. VázquezNomeadosMellor deseño de vestiarioRuth D. PedreiraNomeada

 Notas 

 Véxase tamén 
 Ligazóns externas 

 Ficha en CulturaGalega.gal 

Categoría:Filmes de 2009
Categoría:Filmes en lingua castelá
Categoría:Filmes de España
Categoría:Filmes rodados en Galicia
Categoría:Filmes ambientados en Galicia
Categoría:Filmes de 2009 con versión en galego